CELEX: C2006/326/14
Language: da
Date: 2006-12-30 00:00:00
Title: Sag C-4/05: Domstolens dom (Første Afdeling) af 26. oktober 2006 — Hasan Güzeli mod Oberbürgermeister der Stadt Aachen (anmodning om præjudiciel afgørelse fra Verwaltungsgericht Aachen — Tyskland) (Præjudiciel forelæggelse — associeringen EØF-Tyrkiet — arbejdskraftens frie bevægelighed — artikel 10, stk. 1, i Associeringsrådets afgørelse nr. 1/80 — afslag på forlængelse af opholdstilladelse for en tyrkisk arbejdstager)

30.12.2006   
            
            
               DA
            
            
               Den Europæiske Unions Tidende
            
            
               C 326/7
            
         Domstolens dom (Første Afdeling) af 26. oktober 2006 — Hasan Güzeli mod Oberbürgermeister der Stadt Aachen (anmodning om præjudiciel afgørelse fra Verwaltungsgericht Aachen — Tyskland)
   (Sag C-4/05) (1)
   
   (Præjudiciel forelæggelse - associeringen EØF-Tyrkiet - arbejdskraftens frie bevægelighed - artikel 10, stk. 1, i Associeringsrådets afgørelse nr. 1/80 - afslag på forlængelse af opholdstilladelse for en tyrkisk arbejdstager)
   (2006/C 326/14)
   Processprog: tysk
   Den forelæggende ret
   Verwaltungsgericht Aachen
   Parter i hovedsagen
   
      Sagsøger: Hasan Güzeli
   
      Sagsøgt: Oberbürgermeister der Stadt Aachen
   Sagens genstand
   Anmodning om præjudiciel afgørelse — Verwaltungsgericht Aachen — fortolkning af artikel 10, stk. 1, i Associeringsrådet EØF-Tyrkiets afgørelse nr. 1/80 — forbud mod forskelsbehandling af tyrkiske arbejdstagere med tilknytning til det lovlige arbejdsmarked for så vidt angår arbejdsvilkår — afslag på forlængelse af opholdstilladelse, som bringer ansættelse til ophør for en tyrkisk sæsonarbejder, der har en tidsubegrænset arbejdstilladelse
   Konklusion
   Artikel 6, stk. 1, første led, i Associeringsrådet EØF-Tyrkiets afgørelse nr. 1/80 af 19. september 1980 om udvikling af associeringen skal fortolkes således, at en tyrkisk arbejdstager kun kan udlede rettigheder af denne bestemmelse, såfremt hans lønnede beskæftigelse hos en anden arbejdsgiver er i overensstemmelse med værtsmedlemsstatens love og administrative bestemmelser om indrejse og beskæftigelse. Det tilkommer den nationale ret at foretage de nødvendige konstateringer med henblik på at afgøre, om dette er tilfældet for en tyrkisk arbejdstager, der har skiftet arbejdsgiver før udløbet af den periode på tre år, som er fastsat i artikel 6, stk. 1, andet led, i afgørelse nr. 1/80.
   Artikel 6, stk. 2, andet punktum, i afgørelse nr. 1/80 skal fortolkes således, at bestemmelsen har til formål at sikre, at perioder, i hvilke den lovlige beskæftigelse har været afbrudt på grund af uforskyldt arbejdsløshed eller sygdom af længere varighed, ikke er til skade for de rettigheder, som den tyrkiske arbejdstager allerede har opnået som følge af forudgående beskæftigelsesperioder, som hvert af de tre led i artikel 6, stk. 1, fastsætter varigheden for.
   
      (1)  EUT C 57 af 5.4.2005.